**Príloha k dôvodovej správe:**

**Porovnanie minimálneho a optimálneho variantu financovania RTVS zo štátneho rozpočtu**

Cieľom predkladanej zmeny spôsobu financovania RTVS je **zvýšenie nezávislosti** a **stability financovania**, ako aj zabezpečenie takej výšky príjmov pre RTVS, ktoré umožní efektívne a kvalitné **naplňovanie zákonných povinností**. Stanovený cieľ sa má dosiahnuť naviazaním nárokovateľného štátneho príspevku na činnosť RTVS na zákonne stanovenom podiele na hrubom domácom produkte.

**Výšku nárokovateľného príspevku** na činnosť RTVS formou podielu na hrubom domácom produkte navrhujeme stanoviť pre minimálny variant spôsobom, aby mala **RTVS v roku 2024** garantovanú výšku príjmu z nárokovateľného príspevku **v sume 180 mil. € (0,17% HDP). Optimálny variant**, ktorý by obsahoval aj **výraznejšie navýšenie tvorby nových programov** by predstavoval nárokovateľný **príspevok v sume 200 mil. € (0,19% HDP).** Odhadové sumy sa môžu meniť v závislosti od vývoja predikcie HDP.

**V roku 2023 je financovanie RTVS pokryté** z viacerých zdrojov (úhrady za služby verejnosti v oblasti rozhlasového a televízneho vysielania v 1. polroku a nárokovateľný príspevok v 2. polroku, dotácia zo zmluvy so štátom, dotácia na kompenzáciu výpadku úhrad, príjmy z reklamy a iné príjmy, zostatky/úspory z predchádzajúcich rokov). Navrhovaný model financovania má všetky finančné toky od štátu, ako aj príjmy z úhrad za služby verejnosti nahradiť jedným príspevkom zo štátneho rozpočtu vypočítaným na základe jednoznačného vzorca. RTVS bude môcť naďalej disponovať aj dodatočnými vlastnými príjmami.

**Táto výška však nestačí** na efektívne a kvalitné naplňovanie zákonných povinností, keďže vo financovaní RTVS existuje dlhodobo neriešený **nesúlad medzi rozsahom a kvalitou služieb**, ktorú štát požaduje a **objemom financií**, ktoré sú RTVS každoročne poskytované. **Od roku 2003 neboli navyšované nominálne úhrady za služby verejnosti**, ktoré tvorili primárny zdroj financií pre RTVS, pričom za dané obdobie sa **cenová hladina výrazne navýšila**. Čiastočne sa tento problém riešil navyšovaním podielu štátneho príspevku pre RTVS na základe ad-hoc negociácií so štátom, čo však výrazne znižovalo a znižuje finančnú nezávislosť a stabilitu RTVS.

**Na udržateľné financovanie RTVS, aby si mohla plniť všetky svoje zákonné povinnosti, potrebuje zo štátneho rozpočtu minimálne 180 mil. eur ročne (0,17% HDP), v optimálnom variante 200 mil. eur ročne (0,19% HDP) (**Tabuľka 1**).** Optimálny variant v sebe zahŕňa dodatočné výdavky na výraznejšiu tvorbu nových programov. V ostatných ohľadoch sú varianty totožné, keďže obsahujú minimálne požiadavky na dofinancovanie. Dofinancovanie vysielacej štruktúry je stanovené vo výške 11 mil. eur a obnáša tvorbu existujúcich programov, ktorých celoročná výroba je v súčasnosti kvôli nedostatku finančných prostriedkov ohrozená. Detailné rozpisy pre tvorbu nových programov sú pre oba varianty uvedené nižšie v tejto prílohe. Navýšenie financovania výdavkov na prevádzku v sebe obsahuje výdavky na valorizáciu miezd, vysielače, údržbu a iné. Investičné výdavky predstavujú časť celkových potrieb z investičného dlhu RTVS.

|  |  |  |
| --- | --- | --- |
| **Tabuľka 1 Porovnanie navýšenia finančných prostriedkov v závislosti od zvoleného variantu** | | |
|  | Minimálny variant, v €  (0,17 % HPD) | Optimálny variant, v €  (0,19 % HDP) |
| Dofinancovanie vysielacej štruktúry | 11 000 000 | 11 000 000 |
| Tvorba a výroba nových programov | 5 291 303 | 25 287 433 |
| Prevádzkové výdavky | 12 549 040 | 12 549 040 |
| Investičné výdavky | 7 878 032 | 7 878 032 |
| **Spolu navýšenie** | **36 718 375** | **56 714 505** |

***Minimálny variant výšky financovania RTVS (0,17 % HPD)***

Pri minimálnom variante 180 mil. eur ročne predstavuje **nárast výdavkov voči roku 2023 sumu 36,7 mil. eur**, ktoré sú nevyhnutné na zabezpečenie:

1. Dofinancovanie vysielacej štruktúry v sume 11 mil. eur

Vzhľadom na nedostatok finančných zdrojov nedokáže RTVS zabezpečiť výrobu programov pre televízne a rozhlasové programové služby, aby bola pokrytá vysielacia štruktúra na celoročnej báze. Dofinancovanie zabezpečí kontinuitu vysielania osvedčených a divácky žiadaných formátov, ako napr. magazín varenie, magazín hobby a záhrada, súťaž v pečení, dokumenty o významných osobnostiach Slovenska, o krásach Slovenska, publicistické programy o histórii, o umení, animovaný seriál, vianočná rozprávka, športové prenosy hokejovej Tipos extraligy a iné. V prípade, ak by RTVS tieto prostriedky neobdržala, bola by nútená tieto formáty nahradiť reprízovými programami z vlastného archívu. Finančné požiadavky na dofinancovanie vysielacej štruktúry uvádzame nižšie.

|  |  |  |
| --- | --- | --- |
| TV program | Jednotka | 5 919 145 |
| TV program | Dvojka | 609 150 |
| TV program | Národnostné vysielanie | 501 600 |
| spravodajstvo | :24 a Jednotka | 529 472 |
| šport | Šport | 2 045 820 |
| osobné výdavky | spravodajstvo | 413 505 |
| SRo program | výroba | 300 000 |
| SRo program | Národnostné vysielanie | 50 000 |
| dopady mediálneho zákona | mediálny zákon | 631 308 |
| **SPOLU** |  | **11 000 000** |

1. Dofinancovanie nových programov v rámci vysielacej štruktúry v sume 5,3 mil. eur,

z toho

* 1,4 mil. eur z dôvodu zvýšenia počtu hodín národnostného vysielania z 360 hod. na 500 hod. (nová povinnosť v zmysle legislatívnej úpravy zákona o RTVS tzv. dopad mediálneho zákona)
* 0,5 mil. eur z dôvodu zvýšenia percenta multimodálneho prístupu (titulkovanie, znaková reč, hlasové komentovanie) – dopad mediálneho zákona
* 3,4 mil. eur na výrobu nových programov

Ide predovšetkým o:

-  výrobu premiérového ranného magazínu Dobré ráno Slovensko v celkovom rozsahu 26 000 minút vysielania z dôvodu prinášania aktuálnych informácií z oblasti spravodajstva (vrátane počasia, dopravných informácií, športu) a informácií a noviniek na aktuálne témy z oblasti verejného života, zdravotníctva, sociálnych vecí, kultúry, vzdelávania, hudby a podobne z celého Slovenska

- výroba televízneho hraného koprodukčného filmu s témou venujúcou sa historickým udalostiam a osobnostiam Slovenska (napríklad 80. výročie SNP a pod.)

- výrobu 8 dielnej hranej koprodukčnej televíznej série s cieľom zvýšenia podielu hranej tvorby aj vo vysielaní verejnoprávnej Jednotky a s potenciálom viacnásobného opakovania vysielania a zaradenia programu do zlatého fondu RTVS

- výroba artfilmov t.j. vytvorenie platformy na pravidelnú podporu slovenskej dramatickej tvorby, avšak so záberom na náročnejšie témy, ktoré nie sú primárne zárukou kinohitu, no stanú sa zlatým fondom domácej audiovízie

- výroba publicistických a dokumentárnych programov v rámci posilnenia spravodajskej televíznej programovej služby 24

|  |  |
| --- | --- |
| *2.Dofinancovanie nových programov v rámci vysielacej štruktúry* | *5 291 303* |
| z toho: |  |
| 2A program STV - Dvojka - národnostné vysielanie | 1 427 800 |
| 2B multimodálny prístup - dopad mediálneho zákona | 488 103 |
| 2C výroba nových programov | 3 375 400 |

1. Valorizácia miezd a inflačné dopady na prevádzkové výdavky v sume 12,5 mil. eur

* 5,3 mil. eur valorizácia miezd 10% (4,7 mil. eur) a personálne posilnenie spravodajstva :24 (0,6 mil. €)
* 2,9 mil. eur výdavky na vysielače (inflačný dopad)
* 2,0 mil. eur zvýšenie výdavkov strážnej služby, upratovacej služby, energií, licenčných odmien pre organizácie kolektívnej správy autorských práv a iné (inflačný dopad)
* 2,3 mil. zvýšenie výdavkov na údržbu z titulu dlhodobého odkladania opráv kvôli nedostatku financií

|  |  |
| --- | --- |
| *3.Valorizácia miezd a inflačné dopady na prevádzkové výdavky* | *12 549 040* |
| z toho: |  |
| 3A mzdy a poistenie (valorizácia miezd, posilnenie spravodajstva 24) | 5 333 826 |
| 3B výdavky na vysielače | 2 914 602 |
| 3C dopad inflácie na ostatné významné prevádzkové položky rozpočtu RTVS | 2 000 612 |
| 3D výdavky na údržbu z titulu dlhodobého odkladania opráv | 2 300 000 |

1. Investičné výdavky v sume 7,9 mil. eur

Vzhľadom na dlhodobé podfinancovanie sa investičný dlh RTVS vyšplhal na čiastku 34 mil. eur. Z hľadiska priorít boli určené nevyhnutné potreby vo výške 7,9 mil. Eur.

***Optimálny variant výšky financovania RTVS (0,19 % HDP)***

**Pri optimálnom variante 200 mil. eur ročne (0,19% HDP)** predstavuje **nárast výdavkov voči roku 2023 sumu 56,7 mil. eur**, ktoré sú nevyhnutné na zabezpečenie základnej činnosti RTVS a výraznejšej tvorby nových programov.

1. Dofinancovanie vysielacej štruktúry v sume 11 mil. eur

Vzhľadom na nedostatok finančných zdrojov nedokáže RTVS zabezpečiť výrobu programov pre televízne a rozhlasové programové služby, aby bola pokrytá vysielacia štruktúra na celoročnej báze. Dofinancovanie zabezpečí kontinuitu vysielania osvedčených a divácky žiadaných formátov, ako napr. magazín varenie, magazín hobby a záhrada, súťaž v pečení, dokumenty o významných osobnostiach Slovenska, o krásach Slovenska, publicistické programy o histórii, o umení, animovaný seriál, vianočná rozprávka, športové prenosy hokejovej Tipos extraligy a iné. V prípade ak by RTVS tieto prostriedky neobdržala, bola by nútená tieto formáty nahradiť reprízovými programami z vlastného archívu. Finančné požiadavky na dofinancovanie vysielacej štruktúry uvádzame nižšie.

|  |  |  |
| --- | --- | --- |
| TV program | Jednotka | 5 919 145 |
| TV program | Dvojka | 609 150 |
| TV program | Národnostné vysielanie | 501 600 |
| spravodajstvo | :24 a Jednotka | 529 472 |
| šport | Šport | 2 045 820 |
| osobné výdavky | spravodajstvo | 413 505 |
| SRo program | výroba | 300 000 |
| SRo program | Národnostné vysielanie | 50 000 |
| dopady mediálneho zákona | mediálny zákon | 631 308 |
| **SPOLU** |  | **11 000 000** |

1. Dofinancovanie nových programov v rámci vysielacej štruktúry v sume 25,3 mil. eur,

z toho

* 1,4 mil. eur z dôvodu zvýšenia počtu hodín národnostného vysielania z 360 hod. na 500 hod. (nová povinnosť v zmysle legislatívnej úpravy zákona o RTVS tzv. dopad mediálneho zákona)
* 0,5 mil. eur z dôvodu zvýšenia percenta multimodálneho prístupu (titulkovanie, znaková reč, hlasové komentovanie) – dopad mediálneho zákona,
* 23,4 mil. eur na výrobu nových programov v štruktúre TV programy vo výške 22,9 mil.€ a rozhlasové programy vo výške 0,5 mil.€.

Portfólio pôvodnej tvorby RTVS je dôležité rozšíriť o exkluzívnu dokumentárnu tvorbu, zameranú na Slovensko prostredníctvom osobností, histórie, mapovania súčasnosti a duševného bohatstva, ktoré nezmapuje žiaden iný producent zo zahraničia, nakoľko záber nie je celosvetový, ale lokálny– ide o zachovávanie nášho kultúrneho bohatstva.

Do popredia by sa prostredníctvom RTVS mali dostať aj výraznejšie programy pre najzraniteľnejších, či už ide o skupiny deti a mládeže alebo zdravotne znevýhodnených, ktoré možno osloviť formou unikátnej dramatickej tvorby s potenciálom zaujatia aj väčšinového diváka, čo prispeje k integrácii a väčšej tolerancii v spoločnosti.

V súvislosti so zmenou financovania RTVS by sa vyšší objem financií na tvorbu programov premietol na raste formátov premiérového obsahu so zameraním na:

* zvýšenie podielu vysielania a tvorby pre deti a mládež, so zameraním na moderné a atraktívne vzdelávacie postupy všetkými žánrovými formami (dokument, dramatika, publicistika, animovaná tvorba a zábava),
* zvýšenie podielu dokumentárnej tvorby, napríklad predstavenie zaujímavých slovenských osobností a miest na Slovensku i v zahraničí očami Slovákov. Poskytnutie nových informácií a edukácia divácky atraktívnou formou,
* zvýšenie podielu kvalitnej hranej tvorby, výroba pôvodných hraných seriálov a zvýšená podpora slovenských koprodukčných filmov,
* výrobu a pravidelné týždenné vysielanie rôznych magazínov reflektujúcich aktuálne témy a udalosti, prezentovaných divácky zrozumiteľnou a atraktívnou formou, ale aj zábavno-edukačných programov, ktoré budú postupne kultivovať televíznych divákov na Slovensku,
* výrobu spravodajských, publicistických a dokumentárnych programov v rámci posilnenia spravodajskej televíznej programovej služby 24,
* výrobu prenosov zo slovenských športových podujatí,
* posilnenie výroby na rozhlasových programových službách RTVS.

|  |  |
| --- | --- |
| *2.Dofinancovanie nových programov v rámci vysielacej štruktúry* | *25 287 433* |
| z toho: |  |
| 2A program STV - Dvojka - národnostné vysielanie | 1 427 800 |
| 2B multimodálny prístup - dopad mediálneho zákona | 488 103 |
| 2C1 výroba nových TV programov | 22 894 129 |
| 2C2 výroba nových SRo programov | 477 401 |

1. Valorizácia miezd a inflačné dopady na prevádzkové výdavky v sume 12,5 mil. eur

* 5,3 mil. eur valorizácia miezd 10% (4,7 mil. eur) a personálne posilnenie spravodajstva :24 (0,6 mil. €)
* 2,9 mil. eur výdavky na vysielače (inflačný dopad)
* 2,0 mil. eur zvýšenie výdavkov strážnej služby, upratovacej služby, energií, licenčných odmien pre organizácie kolektívnej správy autorských práv a iné (inflačný dopad)
* 2,3 mil. zvýšenie výdavkov na údržbu z titulu dlhodobého odkladania opráv kvôli nedostatku financií

|  |  |
| --- | --- |
| *3.Valorizácia miezd a inflačné dopady na prevádzkové výdavky* | *12 549 040* |
| z toho: |  |
| 3A mzdy a poistenie (valorizácia miezd, posilnenie spravodajstva 24) | 5 333 826 |
| 3B výdavky na vysielače | 2 914 602 |
| 3C dopad inflácie na ostatné významné prevádzkové položky rozpočtu RTVS | 2 000 612 |
| 3D výdavky na údržbu z titulu dlhodobého odkladania opráv | 2 300 000 |

1. Investičné výdavky v sume 7,9 mil. eur

Vzhľadom na dlhodobé podfinancovanie sa investičný dlh RTVS vyšplhal na čiastku 34 mil. eur. Z hľadiska priorít boli určené nevyhnutné potreby vo výške 7,9 mil. Eur.